
KATOLIK? 
TKO JE TO? 


Blagoslov kuća! Kakav lijepi običaj, 
kakav događaj za svaku kršćansku kato- 
ličku obitelj! Svećenik nam donosi bla- 
goslov Božji za čitavu godinu. Želi nas 
sve obići. Želi upoznati svoje stado. Su- 
sresti se sa svakim svojim vjernikom. Iz- 
mijeniti koju riječ s onima koje možda 
tako rijetko može vidjeti u crkvi. Koliko 
predrasuda se sruši kod takvog susreta 
sa svećenikom. Koliki osjete u duši: Ma 
ipak je to nešto, pripadati Katoličkoj 
Crkvi! Duša im se nadima, osjećaju iza 
tog razgovora sa svećenikom kao da se 
nešto novo započelo u njihovom srcu. Za 
mnoge je to ujedno i pravi ispit savjesti. 
Moj župnik me smatra katolikom. Ja i 
sam želim to biti. Što je to zapravo: 
Katolik? 

Pokušat ćemo u ovoj maloj knjižici 
osvijetliti to pitanje. Odgovoriti na onu 
slutnju koja se rađa u našim srcima, 


9 Katolik je onaj iko drži do 
svetog krštenja 


Neka mu se ime zna! — Samo, morat će- 
mo malo pričekati, Tako, kroz dva mje- 
Seca vratit će mi se kum iz inozemstva — 
pa ćemo to onda obaviti. Želim da to 


Znam. ja što je red. Neka se Vidi da sam 
Postao otac!« — 


Danas je četvrtak, Velečasni, može li to 
biti slijedeće nedjelje, kroz deset dana?« 
»Dapače, dragi Prijatelju, bit će mi 
drago da vašem djetetu otvorim nebesko 
kraljestvo. Možete doći k ranoj svetoj Mi- 
si, a iza nje ćemo obaviti sveti obred.« 
»Slažem se, Velečasni. Kum i ja .ćemo 
doći malo ranije da se ispovijedimo, Eto, 

čini mi se da je zgodno da i Mi budemo 
u milosti, kad svoje dijete i kumče Vo- 
dimo u kraljevstvo nebesko.« : 
»GovVorite kao Pravi kršćanin, dragi 
Prijatelju, Čestitam !« : 


»Nema na čemu, velečasni. Mislim da 


“će onda naše veselje kod zajedničkog  sto- 


la biti dublje i istinitije, Hvaljen Isus, i 
do viđenja slijedeće nedjelje kod SVetog 
krštenja.« — 

Što vam se čini, dragi Prijatelju, koji 
od ove dvojice otaca shvaća sveto kršte- 
nje kao vjernik, katolik? Da li biste htjeli 
biti kao onaj Prvi, ili kao ovaj drugi? 
Koji je po vašem mišljenju bliži ka- 


-.toličkom shvaćanju svetog sakramenta 
? . € 


sasvim sam ih lako mogao razdijeliti na 
dvije grupe: jedni su u svetom krštenju 
Sledali puki običaj, nešto što se mora, jer 
nam to nameće tradicija, Drugima je to 
bila vjerska manifestacija, dapače izrazi- 


zasvjedočiti kako žele da i njihova djeca 
budu isto tako Pravi katolici, 


Zar ne, dragi prijatelji, ta dva tipa 
ljudi i vi susrećete. Vjerojatno ste i su- 
djelovali na kojim krstitkama. Kakav ste 
dojam dobili? Da ste prisustvovali dije- 
ljenju svetog sakramenta po kojem no- 
vo ljudsko biće postaje Božjim djetetom 
— ili pak je vaš dojam bio da ste uče- 
stvovali na pijanki čiji je povod bio ro- 
đenje djeteta vašeg rođaka, kuma ili pri- 
jatelja? . ' 

Što vi gledate u svetom krštenju? 
Božji zahvat ili običaj? U vašem odgo- 
voru naći ćete rješenje dali ste s te stra- 
ne pravi katolik ili ne. Katolik je onaj 
za koga je sveto krštenje podjela sakra- 
menta koji s dječje duše pere ljagu istoč- 
noga grijeha, a ulijeva joj milost po- 
svetnu. Dan krštenja svog djeteta ili kum- 
četa provodi pravi katolik u tihom | vese- 
lju u obiteljskom krugu. 


& Katolik je onaj za koga je Potvrda 
. sakramet jakosti 


Koliko krivih pojmova se znade naći 
kod naših vjernika kad je u pitanju sveta 
Potvrda.. Mislim da ne će biti pretjeran 
zaključak da su rjetki naši vjernici koji 
o svetoj Potvrdi imaju izgrađeno kato- 
ličko mišljenje. 

Nitko ne kaže da je krivo, ako se po- 
tvrđenicima za tu zgodu želi prirediti i 
kakvo vanjsko veselje, iznenađenje ili 
poklon. Pa i mi smo ljudi od krvi i mesa, 
i mi svoje osjećanje želimo na vani po- 
kazati. No, u tome se krije velika opa- 
snost, koja nas najčešće prevari. U nasto- 
janju da.onom unutarnjem, onom duhov- 
nom sadržaju toga sakramenta dademo 
što prikladniji vanjski izraz — najčešće se 
gubimo u tom vanjskom, a ono duhovno 
zaboravljamo. 


Hoćete li: primjere? 

Lijepa haljina i lijepo odijelo kod kri- 
zme žele pokazati ljepotu duše. — »Eto, 
Velečasni, nije mogla doći na svetu ispo- 
vijed — veli jedna mama — morali smo 
ići krojačici« Na uštrb duhovne ljepote 
brinemo se za tjelesnu. 

Narukvice, naušnice, lančići, satovi — 
to su ukrasi koji kod krizme žele poka- 
zati da će duša po darovima Duha Sve- 
toga biti tako urešena i nakićena za dra- 
gog Boga. Rekli bismo: u paradnoj uni- 
formi Kristovog borca! — Na te nakite, 
satove i frizuru se polaže velika važnost, 
a na ukrase duha: da je duša u milosti, 
da je puna kreposti — to odgađamo za 
kasnije. »Išla sam čak u Zagreb da joj 
nabavim cipelice. Zar nisu divne?« Cipe- 

lice svakako, a duša?? »Velečasni, ne- 
mojte biti zlobni. Pa znate da je to ve- 
selje djetetu. Tako će dulje pamtiti svoju 
firmu. Pa i kumica joj je kupila: zlatni 
lančić s križićem. Znamo mi što se pri- 
stoji.« »Da, — velim ja — dijete će pam- 
titi da je sve to dobilo, ali da li će pam- 
titi zašto je sve to bilo? Što to ima 
predstavljati za njega?« »Moram vam pri- 
znati, velečasni, na to nisam mislila. Tru- 
dit ću se da to nadoknadim do dana sve- 
te Potvrde.« — Tako sam završio razgo- 
vor s jednom inače dobrom ženom, čija 
djeca redovito dolaze na svetu misu. Ako 


ona ima ovako malo iskrivljene poglede ' 


o tom sakramentu gdje nam se daje Duh 
Sveti da svoju vjeru možemo priznavati 
i po njoj živjeti — što da kažemo o oni- 
ma koji se za svetu Potvrdu pripremaju 
»kampanjski«. Tako zvani »padobranci«: 
prijave se za krizmu nekoliko dana prije 
dolaska biskupa, taman »pet minuta prije 
dvanaest«! Prije nisu znali. Eto, sve su 
inače pripravili, istrošili se. I sad jadni 
župnik nema kud. Treba dijete pustiti na 
svetu. Potvrdu. Jer bila bi šteta da sada 
sve pripravljeno propadne radi tako jad- 
nog razloga: neznanje vjeronauka! Pa na- 
učit će već! Bolje da mu se progleda kroz 
prste! — 

Vidite, dragi prijatelju, pravi katolik 
će shvatiti da sveta Potvrda može samo 
onda donijeti svoje plodove, ako je prima 
kršćanin koji je za to pripravljen s du- 
hovne strane. Ne samo da mora biti pot- 
kovan u vjerskom znanju, nego mora biti 
i u stanju milosti kad ide na svetu Potvr- 
du. Treba dakle prije obaviti svetu ispo- 
vijed i Pričest. Tek kad je to sve ispu- 
njeno, onda imaju smisla darovi, ukrasi, 
uspomene i slično. Bez onoga prvoga, ovo 
drugo je prazan okvir kojemu manjka sli- 
ka, manjka pravi sadržaj. 

Katolik? To je onaj tko u svetoj Po- 
tvrđi gleda sakramenat ozbiljnosti i pu- 
noljetnosti pravog Kristovog borca! 


O Katolik je onaj tko cijeni 
svetu ispovijed 


Ako. je vjernik iza svetog krštenja sa- 
griješio teškim grijehom, nužno mu je po- 
trebna ispovijed da bi uspostavio vezu s 
Bogom — tako nas uči katekizam. 

»Da, velečasni, to je istina. Ali, ja ni- 
sam sagriješio. Eto, ne ubijam, ne kra- 
dem, nisam nikome potpalio kuću. Dakle, 
ne treba mi ispovijed.« — Tako se brane 
mnogi naši »dobri« katolički muževi. Dru- 
gi opet dižu kuku i motiku na samu usta- 
novu svete ispovijedi i govore: »šta da se 

pop miješa u moj privatni život! Zar ja 
pred njim ne smijem imati tajne? Ja ću 
se ispovijedati samom Bogu, a ne čovjeku 
koji je možda i gori od mene!« — 

Sigurno ste, dragi prijatelji, čuli ova- 
kve i slične prigovore na račun svete is- 
povijedi. Ali vjerujte, ima i takvih — sa- 
svim obratnih primjera. Evo, što mi se 


«dogodilo u jednim misijama: Bio je već 


petak. Zapazio sam da se oko sakristije, 
gdje sam ispovijedao, mota postariji čo- 
vjek i to već nekoliko dana. Konačno mi 
je pred večer pristupio i zamolio za svetu 
ispovijed. »Trebalo mi je — rekao mi je 
prije ispovijedi — mnogo snage da se od- 
lučim na to. Odgađam to od utorka. Sad 
više ne mogu. Velečasni, prošlo je čeirde- 
set godina od kako sam zadnji put klek- 
nuo pred svećenika. Molim Vas, pomo- 
zite mi« — 


Taj je, zar ne, shvatio da sveta ispo- 
vijed nije da čovjeka gnjavi, nego da mu 
donese mir u dušu. 

»Nemaš pravo — govorio je jedan vjer- 
nik drugome — što ne ideš na svetu 
ispovijed. Evo, ja se ispovijedam tri put 
na godinu: za Uskrs, za Veliku Gospu na 
Bistrici i za Božić. Vjeruj mi, da mi baš 
nije ugodno kleknuti, ali kad to jednom 
učinim onda znam da ću sigurno opet do- 


biti ne samo mir savjesti, nego i čuti ri- 
ječi razumijevanja, ohrabrenja i dobiti 
savjeta kako da zlo iskorijenim. Uvijek 


mi je ispovijed pomogla da se osjetim vi- 


še čovjek.« 
»Ali, naš župnik je tako dosadan u is- 


povjedaonici!« — »Tko ti kaže da moraš 


k njemu ići na ispovijed. Dođi na ispovi- 
jed k mojem župniku. Ako ti i on bude 
dosadan, onda to znači da nisi shvatio što 
je ispovijed. Ona nije tu zato da i dalje 
sasvim mirno griješimo, nego da pokuša- 
mo staviti točku na naš loši život.« 

Da, baš je tako. Sveta ispovijed je za 
ljude grešnike, a to smo svi. No, ako to 
ne priznamo ne može nam sveta ispovijed 
pomoći, Uzalud idem k liječniku, ako: 
mu ne želim reći što me boli, i nisam 
spreman prihvatiti lijekove. Ispovijed po- 
maže samo skrušenom grešniku. 

' »I ja sam mislila da je dosta ispovi- 


.jediti samo kletve i psovke. Na sve drugo 


sam se u ispovijedi smijala, Ali me sve- 
ćenik brzo uvjerio da imam krivo. Odon- 
da se dobro ispovijedam. Razumjela sam 
da ispovijed pomaže, ako se potpuno, is- 
kreno ispovijedam.« 

Ovo je dobar zaključak. Bolje da na 
ispovijed ne idemo, ako se iskreno ne že- 
limo popraviti. Tu dobru volju i nastoja- 

“nje moramo uvijek imati. Ispovijed će mi 
onda sigurno donijeti oproštenje za pro- 
šlost i jakost za budućnost. To bi, dakle, 
bilo ispravno katoličko gledanje na sve- 
tu ispovijed. Moramo je cijeniti zbog toga 
što nam donosi duhovni mir i jakost u 
daljnjoj borbi protiv grijeha. Možda je 
koji puta neugodna, ali svakako uvijek 
potrebna. Dapače, što mi se više čini ne- 
ugodnom — to je samo znak da mi je vrlo 


potrebna. 

Ako i vi, dragi prijatelji, želite. biti 
potpuni katolici — cijenite. svetu  ispo- 
vijed! 


I 


9 Katolik je onaj za koga je 
sveta Pričest kruh života 


Onaj tko redovito sudjeluje kod ne- 
djeljnih svetih Misa, mogao je opaziti ka- 
ko se u zadnje vrijeme sveta Pričest sve 
više povezuje sa misnom žrtvom, ai sa 
kršćanskim životom. Stvarno se možemo 
uvjeriti da sveta Crkva gleda u svetoj 
Pričesti kruh života, sredstvo vitalnosti 
naše duše. 

Istina, to je u svetoj Crkvi stara stvar. 
To je zapravo Isusova nauka i zapovijed: 
»Uzmite i jedite!l« Nije rekao: Uzmite i 
gledajte me, ili: Uzmite i klanjajte mi 


se, uzmite i držite me u svetohraništu.. 

Želja mu je da postane hrana za naše 
duše. To je jedino ispravno shvaćanje! 

Složit ćete se sa mnom, dragi prijate- 
lji, da ta istina nekako teško prodire u 
našu svijest, u naš život. Nije li činjenica 
da se relativno mali broj vjernika češće 
hrani tim kruhom života? Nedjeljom ih 
— recimo — ima kod svete Mise nekoliko 
stotina, a samo nekoliko desetaka pristu- 
pa stolu Gospodnjem. Koliko ima slabih 
katolika koji ni jedamput na godinu — 
kad im je to teška dužnost — ne dolaze 
na svetu Pričest. 5 

Isto je tako činjenica da velik broj pri- 
česnika sačinjavaju žene, i to više manje 
starije žene, i djeca. Znači: oni kojima bi 
sveta Pričest i te. kako koristila — njih 
ima vrlo malo! Utješno je što djeca, uz 
pravilan vjerski odgoj, rado dolaze na 
svetu Pričest. To je zalog nade da će tu 
praksu ponijeti i u svoj život. Najmanje 
ima na svetoj Pričesti naših muškaraca i 
žena u najboljim godinama. Za njih, 
jednostavno, »nije u modi« da se češće 
pristupa k svetoj Pričesti. 


»Velečasni, vi bi htjeli od nas stvo- 
riti svece, Nismo mi časne sestre, pa da 
svaki dan dolazimo na svetu Pričest!« 

Imate pravo, vi niste časne sestre! Vi 
ste više od toga! Časna sestra se. mora 

brinuti samo za. vlastitu vjernost prema 
Bogu. Vi, žene i majke, vi, očevi i mu- 
ževi, vi se osim za sebe morate brinuti i 
za svoju djecu. Njima morate dati pri- 
mjer pravog katoličkog života. Njih mo- 


rate privesti uz Boga svojim nastojanjem. _ 


Mislite li da to možete sami od sebe? 

Zar ti. mama, ne osjećaš kako bi ti 
dobro došao Netko, tko bi bio tvoj oslo- 
nac u životu, u. njegovim burama i razo- 
čaranjima? Zar ti, tata, ne misliš da bi 
bio plemenitiji i bolji otac, da koji puta 
pustiš Isusa u svoje srce? 

Sjećate se nedavne poplave u Zagre- 
bu? Sigurno ste slušali gotovo neprestane 
izvještaje na radio. Što je“bila prva bri- 
ga prema postradalima? Osigurati im hra- 
nu da ne malakšu! Kad je čovjek izložen 
naporima — to mu je gotovo najpotreb- 
nije. I duši treba hrana. Kruh života! 
Tijelo Isusovo. Sveta Pričest! Kao kato- 
lik, evo što ću gledati u Presvetom Ol- 
tarskom Sakramentu: Hranu koja me ja- 
ča u duši, kruh vječnoga života, zalog 
vječne slave. 

»Kad se dulje vremena ne pričestim, 
nekako sam razdražljiv, nervozan, smeta 
me svaka sitnica. Znam da to stanje mo- 


gu popraviti dobrom i pobožnom svetom > 


Pričesti.« — govorio mi je jedan svjetov- 

"njak, liječnik. On je osjetio da je sveta 


Pričest za katolika zaista kruh života, 
sredstvo od životne važnosti za našu dušu. 

O, da svi počnemo tako misliti i slu- 
žiti se obilno na Stolu Gospodnjem! 


e Katolik je onaj tko u svećeniku vidi 
drugog Krista , 


Što vjernici misle o svećeniku, najbo- 
lje se može“ vidjeti i osjetiti onda kad ga 
izgube. Prisustvovao sam sprovodu neko- 
licine svećenika. Takva iskrena žalost, 
takvo suosjećanje, takva svijest da su iz- 
gubili nekog vrijednog iz svoje sredine — 
mogla se pročitati na licima vjernika. Pa 
i kad svećenik napušta koju župu i odlazi 
dalje, kroz koprenu uobičajenih fraza mo- 
že se lako nazrijeti činjenica da je sve- 
ćenik počeo za vjernike vrijediti tek sada 
pošto odlazi: 

Istina, sve je to znak da su svećenika 
stvarno cijenili i prije, da je bio pravi 
dobri pastir po uzoru na Krista Gospodi- 
na. Ipak je činjenica da mnogi vjernici 
gledaju u svećeniku samo čovjeka .koje- 
mu je dužnost da propovijeda Božji za- 
kon, a ne će da vide da se on svim sila- 
ma zalaže da bi im postao pravi duhovni 
otac. Nije svećenik zanatlija, nije on na- 
jamnik, Za pravoga katolika svećenik je 


13 


»drugi Krist«: Isusov produžetak kroz 
prostor i vrijeme. Kristu je pozajmio svoj 
um, svoje sposobnosti, svoj jezik, svoje 
ruke, svoju naobrazbu, čitavog sebe. Kao 
što mi je na mladoj Misi lijepo rekao je- 
dan jednostavni seljak: »Velečasni, vi sad 
više ne pripadate svojoj braći ni sebi. Vi 
ste sad Isusov i naš.« Vrlo sadržajne ri- 
ječi jednog običnog vjernika, 

Znam, dragi prijatelji, i onda kad kri- 
tizirate svećenika, vi ipak u njemu gle- 
date Božjeg službenika. I onda kad se na 
njegov račun šalite i došaptavate — ne 
mislite baš tako kako govorite. No, pri- 
znajte, takav način izražavanja nije Zgo- 
dan. Prišivati svećeniku kao svećeniku 
svašta, a možda ništa sa svoje strane ne 
poduzimamo da bi svećenik bio drugačiji. 
Kad se molite za svog župnika? Da li re- 
dovito dajete doprinos za njegovo uzdrža- 
vanje? Jeste li kadgod prikazali kakvo 
dobro djelo za posvećenje svećenika? Što 
biste rekli kod bi dragi Bog iz vaše obi- 
telji nekoga pozvao k sebi u službu? Vi- 
dite, kako odnos prema svećeniku nije baš 
jednostavan! 

Svećenik kao da živi u kući načinje- 
noj od stakla. Promatra se svaki njegov 
potez, svaka njegova riječ, sve se važe. 
A pri tom se zaboravlja da je on Božji 

čovjek, da ga u stvarima vjere i kršćan- 
skog ćudoređa treba slušati i ići za njim. 

Pravi katolik ne će u svom župniku 
vidjeti ni Petra ni Pavla, nego svećenika, 
koji jedini može dići ruku na odrješenje, 
na blagoslov, koji jedini može u crkvi 
krstiti, služiti svetu Misu, dijeliti svetu - 
Pričest, osnivati nove obitelji, sprovoditi 
na posljednje počivalište naše mile i drage. 
i Ti si katolik! Ti si katolikinja! Koga 
vidiš u svom svećeniku? Samo čovjeka ili 
i službenika Božjeg? Samo jedan je od- 
govor ispravan! 


O& Katolik je onaj za koga je ženidba 
sredstvo posvećenja 


Katkad se vjernici, pa i oni koji se 
smatraju . dobro poučenima, čude: čemu 
svećenici toliko govore o sklapanju že- 
nidbe u crkvi — kad, eto, imamo na sve 
strane primjere bračnih parova, koji i bez 
svetog sakramenta lijepo i skladno žive. 
Isto tako mnogi ne shvaćaju čemu bi tre- 
balo takvima koji žive bez vjenčanja, 
uskratiti svete sakramente ispovijedi i 
Pričesti. Pogotovo su oštri u tome oni ko- 
jih se to neposredno tiče, jer imaju sina 
ili kćer kojima je bilo uskraćeno da ku- 
muju kod krštenja ili vjenčanja. 

Čitavu tu šumu problema i- prigovora 
lako ćemo riješiti ako imamo u vidu ono 
osnovno što sveta Crkva uči o sakramen- 
tu ženidbe. Krist Gospodin je ženidbu 
'kao ustanovu podigao na čast sakramen- 
ta, to jest dao joj snagu da bude sredstvo 
posvećenja za muža i ženu. Svaki katolik 
je u toj stvari dužan prihvatiti stanovište 
Crkve. 


Kao što je svaki stalež za svoje pri- 
padnike izvor sredstava za život, tako je 
bračni stalež izvor sredstava za posvećs- 
nje bračnih drugova. Uzmimo jednog sto- 
lara, ili .postolara, ili šofera. To je njegov 
stalež. On iz tog staleškog posla crpi sred- 
stva za svoj svagdanji život, za podrstje- 
nje životnih potreba. 


Isto je tako, po sakramentu ženidbe za 
bračne drugove u duhovnom smislu, nji- 


hov bračni stalež izvor milosti i posveće- 


nja. Stolar, šofer — može živjeti baš za- 
hvaljujući tome što je ove ili one struke. 
Muž i žena se međusobno posvećuju baš 
zahvaljujući tome što su po sakramentu 
ženidbe u bračnom staležu. Zbog tog za- 
jedničkog života u bračnoj zajednici oni 
će si osigurati blaženu vječnost. — Eto, 
to je sve! Tu je odgovor na sve teškoće i 
prigovore, 

Nije dakle važno da li se netko slaže 


sa svojim bračnim drugom ili ne — da 


bismo prosudili treba li sakramenat že- 
nidbe, nego je važno da ovaj ili ova želi 
živjeti bračnim životom mimo načina za 
to određenog od Boga. Čim je netko — 
da tako kažemo — silom ušao u bračno 
svetište: bez vjenčanja na koje je kao 
katolik obavezan, on je u stanju grijeha 
i zapravo je sam sebe isključio iz zajed- 
nice vjernika. To, što mu se sad uskra- 
ćuju sakramenti i nema pravo da kumu- 
je, to je samo dosljedno provođenje nje- 
govog vlastitog ponašanja! Nekatoličkom 
ženidbom isključio.se iz Crkve i sad ne- 
ma pravo na sredstva koja Crkva daje sa- 
mo svojim vjernicima. 


Nije dakle točno da je katolička že- 


nidba običaj, koji je uveden da bi se skla- 


panje braka što dulje pamtilo, nego sa- 
kramenat ženidbe ima dublji smisao: on 
ima odjeka u vječnosti. Ženidba mora 
bračnim drugovima, baš ukoliko su bračni 
drugovi, otvoriti vrata raja. Ženidba ih. 
mora posvetiti. Oria postaje za njih izvor 
svetosti. Njihovi bračni čini su nešto sve- 
to, nešto od Boga blagoslovljeno. To je, 
dragi prijatelji, ispravno katoličko shva- 
ćanje. 

Stoga je nepojmljivo da netko želi 
biti katolik i pripadnik Crkvi, a u tako 
važnim stvarima povodi se za svijetom, 
koji nema ništa zajedničko sa Božjom za- 
jednicom na zemlji. 

Koliki bi vjernici trebali u pitanjima 
sklapanja ženidbe promijeniti svoje sta- 
novište, ako žele nositi katoličko ime. Sa- 
mo onaj može reći da je pravi katolik, ko- 
ji u ženidbi po crkvenim propisima vidi 
sredstvo posvećenja! 

Q Katolik je onaj tko sebi i svojima 

u zadnjim časovima života 

želi svećenika 

»Velečasni, idite brzo, samo što nije 
umro! Požurite!« Uzeo sam sa sobom i 
svetu Pričest i pošao k bolesniku. Kad sam 
se približio kući, presreli su me i obavi- 
jestili da je baš sad izdahnuo. Ušao sam 
u kuću i učinio što sam mogao: dao sam 
bolesniku bolesničko pomazanje uz kratku 
formulu. Zatim sam se zanimao za okol- 
nosti. Ležao je već dva tjedna. Iz bolnice 


su ga poslali kući uz napomenu da je sta-, 


nje nepopravljivo. Ukućani su se sjetili“ 
zveti svećenika kad mu je duša — štono 
riječ — stvarno bila već na jeziku. »Zna- 
te, nismo vas zvali prije, jer nemamo ko- 
nje« Ni sad nisu poslali podvoz, a ipak 

sam došao. Tako je bilo i prije. To je bio 
izgovor, a ne razlog. Razlog leži dublje. 
Nismo svijesni da je naša dužnost osigu- 
rati bolesniku svećenika na vrijeme. 


»Eto, velečasni, nismo ga htjeli uzne- 
mirivati. Mogao bi reći da mu želimo 
smrt. Zato nismo poslali po vas.« — Umro 
je bez sakramenta! 


Koliko takvih slučajeva moramo mi 
svećenici doživjeti u svojoj praksi. Kako 
se često obistinjuje poslovica: Kakav: ži- 
vot, takva smrt! Živi bez Boga i umire 
bez Boga. Potresni događaj mi je pripo- 
vijedio jedan susjedni svećenik. 

Pozvali su ga k nekoj bolesnici. Znao: 
je da se ta godinama nije ispovijedala. 
Nekoliko puta je odbila ispovijed. Evo, 
sad treba ići k njoj. Došao je i donio sve- 
tu Pričest. Trebalo je najprije obaviti 
ispovijed. »Bako, — govorio je svećenik — 
donio sam vam Isusa. Lijepo ćete se ispo- 
vijediti.« 

»Ne mogu.« — rekla je starica, 

»Zašto?« — pita svećenik. 

»Teško govorim.«. — »Dobro, bako. Ja 
ću vam postavljati pitanja, a vi samo re- 
cite da ili ne.« Tako je to išlo. Zatim joj 
je svećenik rekao: »Evo, sad recite: ka- 
jem se.« 

»Ne mogu.« — »Kažite: žao mi je.« < 


»Ne mogu.« 


Inače je bolesnica bila pri svijesti i 
normalno razgovarala. Slabila je na oči- 
gled. »Bako, zar ne vidite da umirete; Re- 
cite kajem se.« — »Ne mogu.« — »Recite 
onda: Isuse, smiluj se!« »Ne mogu!« To 


su joj bile zadnje riječi Preminula je. - 


Razvratan život — neokajana smrt! Ži- 
vjela je bez Boga. U zadnjem času Bog 
joj je uskratio milost pokajanja. Žalosno, 
zar ne? Još je žalosnije što broj onih koji 


umiru bez svećenika raste u našim kraje-, 
vima. Kako možete tu pojavu spojiti sa . 


katoličkim uvjerenjem? Zar smo toliko 
naivni pa zbilja mislimo da dolazak sve- 
ćenika znači smrt? »Kuda je išao dim, 
kad ste ugasili svijeću? — pitala me ne- 
davno jedna bolesnica. Ako ide k vratima 
— gotova je: »A, već je bio i župnik i 


krizmao ga. Nema od njega ništa« Oda- | 


kle takvo uvjerenje: Samo odatle što mno- 
gi svećenika zovu u najskrajnje vrijeme. 
Sveti sakramenti ne čine čudesa, Ali u 
mnogome mogu pomoći bolesniku ako ih 
primi na vrijeme. Donose mir u dušu pa 
se energije organizma mogu posvetiti bor- 
bi protiv bolesti, No ako mi svećenika zo- 
vemo kad više te energije u organizmu 
nema, kako će se nemoćnik odhrvati? 

Svećeniku nije teško ni nekoliko puta 
doći k bolesniku, ali mu je uvijek žao ako 
zbog nemara ukućana stigne i trenutak 
prekasno. Ti si, dragi prijatelju, katolik? 
Osiguravaš li svojim najbližima svećeni- 
ka u potrebi? Zoveš li ga i sam kad si 
teško bolestan? Tvoj stav u tome je mje- 
rilo tvog katolicizma. Kod pravog katolika 
svećenik je uvijek rado viđen, bez ikakvih 
predrasuda! : 


e Katolik je onaj tko vodi brigu 
o kršćanskom sprovodu 


Kršćanski sprovod! Naprijed križ, za- 
tim djeca, pa muževi, onda svećenik. Sli- 
jede rođaci i na kraju ženski svijet. Po- 
lako se kreće žalobna povorka. Naprijed 


. otkrite glave, tišina. Svećenik pjeva, a 


žene odzada mole za pokojnika. Sveta 
Grkva kao brižna mati ispraća svoje dosa- 
dašnje članove na zadnje počivalište. Oda- 
je počast njihovu tijelu koje je služilo duši 
ovdje na zemlji. 

Ima, jasno, i drugačijih sprovoda. Ali 
samo ovo je katolički sprovod. Samo ta- 
ko se mi dijelimo od svojih milih i dra- 
gih koje nam je ugrabila smrt. 


»Pa, velečasni, — čujem vas kako go- 
vorite — da, to je katolički sprovod. A 

zašto onda vi uskraćujete sprovod neki- 


ma koji su htjeli biti katolički pokopani?« . 


Nijednom katoliku se ne smije uskra- 
titi crkveni Pogreb, zvona, križevi, svijeće 
i slično. 

»Eto vidite, a zašto je onda i nedavno 
u našoj župi bio sprovod bez svećenika, 
premda znam da su tražili da na sprovod 
idete?« Ali, ono nije bio katolik — odgo- 
varam vam ja. »Kako nije bio, velečasni, 
kad smo zajedno sjedili u školi na vjero- 
nauku, zajedno išli na Pričest-i na Bistri- 
cu, a pokopali su ga kao...! Pa onda ona 
pokojna Mara. Vi, velečasni, tvrdite jedno, 
a radite drugo. Znate da ste se zamjerili 
mnogima. Niste dali zvoniti kao da su 
zvona vaša. Zvona smo mi kupili. I kri- 
ževe, I zastave.« 

Vi znate dobro, dragi prijatelji, da je 
ovaj što ste ga nedavno otpratili na 
groblje odbijao da se ispovijedi. Umro je 
o Takvima Crkva uskraćuje po- 
greb. 


»Ali, on je bio star, već pomalo izvan : 


-sebe.« 

Da, ali je ipak zadnji dan napisao opo- 
ruku i potpisao je. Zato je bio sposo- 
ban, ne? 

»Eto, što ćemo. Ali njegovima je vrlo 
krivo što ste tako učinili,« 

Meni je žao što nisu na to ranije mi- 
slili. Sad im više nisam mogao pomoći. 

»Dobro, dobro, ali ona Mara se htjela 
ispovijediti, ali vi niste htjeli.« ; 

Vi dobro. znate da je živjela bez vjen- 
čanja, a mogla se vjenčati. Čak ni na bo- 
lesničkom krevetu nije htjela obećati da: 
će to pitanje srediti. Eto, umrla je bez 
ispovijedi. Jasno je da se konkubinarci- 
ma uskraćuje crkveni pogreb, 

»Ali zvoniti se bar može.« . 

I križevi i zvona su sastavni dio kato- 
ličkog sprovoda. Ako nema svećenika ne- 
ma ni zvona. 

»Velečasni, da se ona sama ubila, ja 
bih to razumio. Ali ovako... Velečasni, 
vi ste prestrog.« ' 

Ako zakoni pogađaju loše građane, on- 
da ne kažemo da su zakoni prestrogi, nego 
da su ljudi loši. 

Da, taj katolički sprovod! Koliki ga 
smatraju samo paradom. Pa ako platimo 
— govore, — zašto ne bismo tu paradu 
imali, Samo, takvo shvaćanje sprovoda tu- 
đe j& katoličkom nazoru, Sprovod nije pa- 
rađa, nego posljednja počast, kojom se 
katolika prati na groblje. Obred kojim se 
Crkva dijeli od svog djeteta i po zadnji 
put ga preporučuje Božjem milosrđu. 

A tek ono što ide uz sprovod! Koliko 
pretjeranosti! Tu mora biti glazba, tu mo- 
ra biti masa vijenaca, tu mora biti jela i 
pića za pola sela. Jasno da su tu onda ve- 
liki troškovi. Pa i na samom sprovodu 
koliki se vladaju kao da je to zaista pa- 
rada. Ne skidaju šešir, pripovijedaju i 
smiju se, puše u povorci. Svećenika se 
često u zadnji čas obavijesti o pogrebu i 
ako onda sve ne može biti kako smo mi 
zamislili — kriv je pop! Mrmljamo na 
taksu koju moramo dati za zvonjenje, za 
svijeće, za sam pogreb, a zaboravljamo 
da je to zapravo minimum u usporedbi s 
ostalim potrebnim i nepotrebnim troško- 
vima. Dugo nam treba dok iza sprovoda 
zaliječimo financijske rane. 


Ako smo katolici, svakako ćemo vo- 
diti brigu o katoličkom sprovodu, ali se 
ujedno starati o tome da naši ukućani, 
pa i mi sami, budemo dostojni pokopa 
po kršćanskom obredu. To obuhvaća ono 


što smo ranije rekli o sakramentima umi- : 
rućih i o pravovremenom upozorenju žup-: 


nika na smrtni slučaj u našoj obitelji. 
Pravi katolik se pozna i po tome što će 
se pobrinuti da se i sveta Misa za po- 
koj duše odsluži što prije. Prevelika, histe- 
rična upravo, žalost nema mjesta kod ka- 
tolika. »Nemojte biti kao oni koji nema- 

ju nade.« — upozorava sveti Pavao svoje 
vjernike. Tiha sućut i ozbiljnost više će 
pokazati našu žalost i bol radi takvog gu- 
bitka, nego ne znam koliko suza. Svojim 
taktom možemo pomoći i drugima da što 
prije izađu iz krize koja ih neprestano go- 
ni na suze. Kuća žalosti kod katolika, ne 
će nikad biti kuća očaja, nego dom gdje 
postoji pouzdanje u Providnost Božju. 

Budite, dragi prijatelji, i u časovima 
žalosti pravi katolici, ljudi koji ne gube 
glavu, nego vode brigu da katoličkim ob- 
redom. provedu na zadnje počivalište svo- 
je mile i drage. : 


6 Katolik je onaj tko se trudi 
da stekne što više vjerskog znanja 


Ne bih vam, dragi prijatelji, htio pri- 
čati priče, ali ovo što ću ovdje navesti 
zvučat će kao priča, kao nešto što se nije 
dogodilo. Nažalost je sve kruta stvarnost. 

»Zašto vi, velečasni, stalno širite ne- 
kakvu novu vjeru? Slušala sam kako djeci 
govorite da mogu doručkovati ako idu na 
svetu Pričest kod Mise poldanjice. Kako 
to? Ja se ne bih to usudila. Ja od nave- 
čer ništa ne jedem.« — 

»Onda, velečasni, što velite, hoće li po- 
živjeti? Gdje ste vidjeli da stoji smrt?« 
— tako me u povjerenju pitala starija 


žena za svoju majku, uvjerena da vidim 
smrt dok dijelim sakramente umirućih: 


ako je kod nogu ozdravit će; ako je kod. 


glave treba spremiti raku! 
»Znate, ja svoju djecu učim kod kuće. 
Tako im je zgodnije. Nisu izloženi porugi 


drugih, Lijepo im tumačim kako se treba! 


vladati u crkvi kad svećenik sa svetom 
Hostijom daje posljednje pomazanje.« 
»Moja mama veli da ja ne trebam ići 
na vjeronauk, jer sam već bila na Priče- 
sti, pa i na krizmi.« : 
Jeste li već sreli vjernike koji govore 
ovakve i slične stvari? Govore ih sasvim 
ozbiljno. Pokazuje svoje vjersko nezna- 


nje. Možda su nekad nešto i znali, ali“ 


sad im je to izhlapilo. Ostalo je samo 
mutno sjećanje, koje ne zna što kamo 
spada. Kako vi, dragi prijatelji, ocjenju- 
jete ljude koji bi htjeli biti članovi neke 
organizacije, a ne znaju ni čemu orga- 
nizacija služi ni kakva su im prava, ni 
kakve Su im dužnosti. Svakako treba da se 
najprije upoznaju sa osnovama društva 
kojemu žele pristupiti. Tako je isto i sa 
članovima Crkve. Svaki se katolik imora 
truditi da stekne što više vjerskog zna- 
nja. Nije dosta samo biti kršten, nije do- 
voljno ni pristupiti sakramentima. Treba 
sa vlastitim  uzrastom širiti i horizont 

vjerskog znanja. Ono što je bilo dovolj- 
no kad smo imali 8 ili 10 godina, ne mo- 
že biti dosta kad smo došli u razvojne 


.godine. Kad na nas pritisnu brige i te- 


škoće obiteljskog života, pogotovo treba 


“ proširiti i produbiti vjersko znanje da 


bismo zaista mogli živjeti kao katolici. 

Ako se dakle osjećamo kao vjernici, 
onda je potrebno neprestano utvrđivati 
vjersko znanje i stalno ga proširivati. 
Vjeronauk, propovijed, konferencije, ka- 
tolička štampa — to su sredstva i načini 
kako možemo održati tempo koji je po- 
trebam da ostanemo na visini znanja 
pravog Katolika. 

Koliki vjernici smatraju da vjeronauk 
nije baš neophodno potreban. Možda jest 
potreban za niži uzrast školske djece, ali 
viši razredi osmoljetke, srednje škole — 
njima vjeronauk ne treba! Takvo bi mi- 
šljenje bilo ispravno kad bi vjeronauk 
služio samo za to da se — recimo — djeca 
spreme za prvu svetu ispovijed i Pričest. 
No to je krivo. Vjeronauk ne pruža samo 
minimalno vjersko znanje, nego treba 
naučiti nove naraštaje. na praksu kato- 
ličkog života, a za to nije dovoljno mje- 
sec ili dva prvopričesničke pouke, nego 
treba polaziti vjeronauk barem kroz sve 
godine osnovnog školovanja — to znači 

kroz cijelu osmoljetku. Tko misli ozbilj- 


no na život, taj će rado priznati da mu i 


vjeronaučna pouka u srednjoj školi pruža 
mnogo za kršćanski život u razvojnim go- 
dinama. 

Pa ni odrasli vjernici se ne bi smjeli 
zadovoljiti onim znanjem o vjeri koje su 
stekli u djetinjstvu. Za njih postoji mo- 
gućnost za proširivanje vjerskog znanja 
preko dobrih knjiga i katoličke štampe. 
Razni glasnici, vjerske novine, brošurice 
i knjige, koje obrađuju životne probleme 
s katoličkog gledišta — pružaju obilje 
građe koja može pomoći da se utvrdimo 
u vjerskom znanju i životu po vjeri. 


e Katolik je onaj za koga su 
duhovne vrednote stvarnost 


»Znam, dijete moje, da se volite, ali 
ti znaš da je on rastavljen, Takav .čo- 
vjek nije za tebe, on ne može biti tvoj 
muž. Mi smo tatolici. Duša i savjest je 
za nas stvarnost. Ne smijemo pogaziti 
savjest za volju osjećaja.« 

Majka koja je tako govorila, stavila je 
duhovne vrednote ispred svih ostalih. Po- 
stupila je kao što bi morao postupiti svaki 
katolik. Bog, duša, vječni život, nebo, pa- 
kao — to su za pravog katolika stvarnosti 
barem toliko vrijedne kao ostale opipljive 

stvarnosti. Stoga svakoga tko trguje sa 
savješću, dušom, nadnaravnim  vredno- 
tama, ne možemo Priznati kao pravog 
vjernika. 


Pripovijedali su mi o čovjeku koji je 
za volju »dobre partije« dao svoju kćer- 
ku na tako zvani pokusni brak: ako se 
budu mogli slagati, onda će se uzeti za 
stalno — ako ne, onda će se razići nakon 


«šest mjeseci kao da se ništa nije dogo- 


dilo. Recite, dragi prijatelju, zar to ne 
znači trgovati poštenjem i dušom svoje 
vlastite kćerke? Ili što da kažemo o 
ovakvoj majci: »Mama — govori curica 
od 15 godina majci — ja više ne idem na 
pašu. Tamo su dečki koji se loše pona- 
Šaju«. »Ali, tko će onda ispuštati blago? 
Znaš da nema nikog drugog.« Nakon neko- 
liko dana djevojka je ponovila svoj zahtjev 
uz riječi: »Mama, oni su zločesti. Ne da- 
ju mi mira.« — »Mama, ja više ne idem! 
Tuci me, ali ne mogu. Mama, ja sam dje- 
vojka!« Sad je tek majka shvatila o če- 
mu se radi. Za očekivati je da će naći 
kakvo pametno rješenje. Ali ona joj je 
odgovorila: »Ma, kćeri moja, kako ćeš se 
udati ako ne budeš s momcima.«!!! Kra- 
sna mati, zar ne? Zar to ne znači trgo- 
vati tijelom i dušom svog vlastitog dje- 
teta? 


Gospođo, kako to da vašeg Ivicu više 
ne viđam ni na vjeronauku ni na svetoj 
Misi?« — »Kako ne, velečasni, pa ja ga 
šaljem.« odgovorila je. Kad ni kroz mje- 
sec dana nije dolazio, zainteresirao sam 
se gdje je. Saznao sam da je s još ne- 
kim ne baš dobrim dečkima zapao u 
nekakvu »klapu«. Društvo im prave dvije 
djevojčice od 14 godina koje do sad još 
nisam vidio u crkvi. Čuje sg o njima sva- 
šta. Viđali su ih i s odrasfim ljudima u 
obližnjem gradu. »Pa, ja ga šaljem, vele- 
časni.« 

Da, mama, ti ga šalješ, ali ne vodiš 
brigu da li on stvarno dolazi. Preče ti je 
tvoje polje, ili tvoja uredna soba, ili ured 
ili poduzeće, nego li vlastito dijete. Zar 
to ne znači izdati vlastitu savjest? Zar 
bi mogli u takvom stanju staviti ruku 
na srce i izjaviti: Ja sam katolik. Ja sam 
katolikinja!? : 

Koliko ima naših vjernika, koji »za 
zdjelu leće« prodaju svoje uvjerenje i 
svoju pripadnost Katoličkoj Crkvi? »Ma, 
velečasni, ja vjerujem u srcu i molim se 
kod kuće« To je lijepo, ali nije dosta. 
Mi imamo ne samo dušu nego i tijelo. 
Naravno je da ono što nosimo u duši, 
pokazujemo i na vani. Inače smo lice- 
mjeri, pobijeljeni grobovi: izvana  huj, 


30 


-iznutra fuj! — Znam, teške su to riječi, 


Ali su istinite. Moraju mi otvoriti oči. Za 
tim se ide. Katolik za koga njegova vjera, 
njegova duša, savjest i vječne istine — 
nisu stvarnost, nije nikakav katolik. On 
je suha hrana na stablu svete Crkve, 

Dragi prijatelji, pogledajte u svoj ži- 
vot, u svoje postupke. Da li ste s njima 
zadovoljni? Ima li vam savjest što pred- 
baciti? : - 

Sad je božićno. vrijeme. Znam, slavite 
Božić. Sigurno imate i bor u kući i držite 
narodne običaje vezane uz to. Pozvali ste 
i svećenika da blagoslovi vaš dom i sve 
u njemu. To je u redu, Ali iza Božića po- 
činje siva svakidašnjica, jednolični dani 
i nedjelje, gdje bih ja isto tako morao 
pokazati da sam član Katoličke Crkve: 
svagdanjom molitvom, nedjeljnom  sve- 
tom Misom, slanjem djece na vjeronauk, 
čitanjem vjerske štampe, kršćanskim . ži- 
votom u obitelji. Da li u tvojoj kući toga 
stvarno. ima? Što od navedenoga tebi 
manjka? : 


»Blagoslovi, Bože, ovu kuću, — govori 
svećenik kod trokraljskog blagoslova — 
da bude u njoj zdravlje, čistoća..., pot- 


puno izvršivanje Božjeg zakona i zahva- 
ljivanje Presvetom Trojstvu«. Evo vam, 
dragi prijatelji, najjednostavnijeg Dprogra- 

ma za vaš katolički život. Evo vam na- 
tuknica koje vas moraju podržavati da 
ustrajete u svojoj vjeri i u životu DO 
njoj. 

Avo vam, dragi prijatelji, i ova knji- 
žica pomogne da budete dobri katolici, 
potpuni katolici, onda nije uzalud napi- 
sana. Onda trud u nju uložen ne će ostati 
jalov. A to je i bila jedina svrha ove knji- 
žice: da vam pomogne u pravom, iskre- 
nom, dubokom životu po našoj svetoj ka- 
toličkoj vje. 


co 
to 


Izdano kao rukopis — Izdao i odgovara: , 
Vinko Kanižaj, Rkt. župski ured, Daruvar, 
1964. g. 


Tisak; »Tipografija«, Đakovo 


